অর্জুন দাস
অর্জুন দাস (জন্ম ৫ অক্টোবর ১৯৯০) একজন ভারতীয় অভিনেতা। তিনি মূলত তামিল এবং তেলুগু ভাষার চলচ্চিত্রে কাজ করে থাকেন। ২০১৯ সালের কাইথি চলচ্চিত্রে অনবুর ভূমিকায় অভিনয় করার জন্য তিনি বেশি পরিচিত। ২০১২-এর সাসপেন্স থ্রিলার চলচ্চিত্র পেরুমান-এর মাধ্যমে তিনি অভিনয় জীবন শুরু করেন। কিছু তামিল চলচ্চিত্রে অভিনয় করার পর, তিনি পরিচালক লোকেশ কনগরাজের সঙ্গে দুটি চলচ্চিত্রে কাজ করেন। এই দুটি চলচ্চিত্রে কাজ করায় তিনি বেশি পরিচিতি লাভ করেন। প্রথমটি ২০১৯ সালের কাইথি চলচ্চিত্র যেখানে তিনি একজন গ্যাংলিডার অনবুর ভূমিকায় অভিনয় করেন, দ্বিতীয়টি ২০২১ সালের চলচ্চিত্র মাস্টার যেখানে তিনি দাসের ভূমিকায় অভিনয় করেন।